L' Ajuntament de Sagunt rep les persones i entitats guardonades en els Premios Mundo Clásico
09 de novembre 2023

![](/media/1tob3qj1/img_8229_c.jpg?width=850&height=566.6666666666666)

L'Ajuntament de Sagunt ha rebut en la Via del Pòrtic a les persones i entitats premiades en els Premis Món Clàssic que atorga la Sociedad Española de Estudios Clásicos (SEEC). En l'acte han participat l'alcalde de Sagunt, Darío Moreno, i les persones guardonades. També han assistit la regidora de Cultura, Ana María Quesada, i el regidor d'Educació, Raúl Palmero.

Les persones i entitats premiades de la ciutat han sigut el Museum Scaenicum Graecolatinum, dedicat a tallers i actuacions teatrals; el Forn de La Melica, per la recuperació de la gastronomia romana i, més concretament, del seu conegut pa romà; i l'estudiant de l'IES María Moliner del Port de Sagunt, Enrique Alberto, dins del 'Concurso Ciceronianum 2023'.

L'alcalde de Sagunt ha puntualitzat que la cultura clàssica forma part de l'**«ADN»** dels saguntins i saguntines: **«No sols de la nostra història, sinó també de la nostra manera d'interpretar el camí que ens ha portat fins hui en dia».**

Amb relació al Museum Scaenicum Graecolatinum, Moreno ha explicat que és una iniciativa que ja té uns anys de tradició a Sagunt: **«No sols fent didàctica i transmetent la paraula, sinó també coneixent el món clàssic perquè fan, fins i tot, treball de recerca».**

Pel que respecta al Forn de La Melica, l'alcalde ha destacat el **«valor afegit»** que suposa per al municipi: **«Sempre és ací per a oferir un producte de qualitat i adaptar-lo a aquelles estratègies i campanyes que estem intentant dur a terme. A través dels seus productes ens ajuda a incrementar l'experiència de la gent que s'acosta a la nostra ciutat».**

Finalment, Darío Moreno ha qualificat a Enrique Alberto de persona **«especialment excepcional»** per tot l'esforç que li ha suposat traslladar la cultura clàssica i utilitzar-la com un vehicle per a aprendre.

![](/media/gzlpdim2/cartel_c.jpg?width=637.5&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-les-persones-i-entitats-guardonades-en-els-premios-mundo-clasico/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-les-persones-i-entitats-guardonades-en-els-premios-mundo-clasico/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-les-persones-i-entitats-guardonades-en-els-premios-mundo-clasico/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-les-persones-i-entitats-guardonades-en-els-premios-mundo-clasico/)